**Desfrunzire**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Desfrunzire

Desculță sunt Doamne

în fața privirilor Tale,

prin roua căzută a dimineții

și printre frunzele domoale

ațipite sub brumele toamnei,

desculță trec prin zi

cu tălpile arse de astre

desfrunzită de amintirile frumoase

de zilele cu soare și vii culori,

străbătută de imaginea ta

de aripile tale ocrotitoare

ce-mi dau curaj și alinare-

palidă și însigurată lumină

susurând blând ,abia șoptit,

în pocalul înfrigurat al vieții...